o persoal do SERGAS falou alto e claro: os acordos hai que cumprilos - CIG-Saúde O Barco
o persoal do SERGAS falou alto e claro: os acordos hai que cumprilos
Señora Farjas: os acordos asinados hai que respectalos!
Velai o que hoxe berraron máis de 5000 persoas traballadoras do SERGAS en Santiago de Compostela, no decurso dunha manifestación que saiu de San Caetano e se dirixiu ao edificio da Consellería de Sanidade en San Lázaro.
A manifestación foi, xa que logo, todo un éxito e non é máis que unha pequena mostra de que o persoal do SERGAS está disposto a mobilizarse por defender o que é seu, nin máis nin menos; porque.. os acordos asinados coa anterior administración deben ser respectados pola administración actual, non son ningún agasallo que se lle fixo ao persoal, son medidas de equiparación dos nosos profesionais cos doutras comunidades autónomas que nos levan anos luz en canto ás condicións laborais na sanidade.
Parece ser que a señora Farjas nos pide aos traballadores e traballadoras do SERGAS un "sacrificio" e que sexamos "solidarios" coas persoas que poden ir ao paro. Supoñemos que se refire a todas as persoas que estando nas listas de contratación do SERGAS non van ser contratadas grazas á súa política de "austeridade". Ou aquelas que viñan traballando para o SERGAS e que están sendo cesadas.
Señora Farjas: sexa vostede a solidaria, faga vostede ese sacrificio, porque entre o persoal do SERGAS hai moitos traballadores e traballadoras que non chegan a 1.000 euros de soldo mensuais. E ainda pide sacrificios??? Canto cobra vostede? e os seus altos cargos?
A de hoxe só era unha mostra, as mobilizacións, ante a resposta negativa da Conselleira, vanse recrudecer. Estade atentos/as ao blog, porque próximamente anunciaremos máis medidas de presión.
O PERSOAL DO SERGAS NA DEFENSA DO QUE É SEU: POLO CUMPRIMENTO DOS ACORDOS!!! RESPECTO ÁS MESAS NEGOCIADORAS!!!
Comentarios (0) - Categoría: suspension acordos 2010 - Publicado o 28-10-2009 19:20